b'\n_START_ARTICLE_\nAviadvigatel PD-14\n_START_PARAGRAPH_\nPD-14 (prej PS-14) je nova generacija ruskih visokoobto\xc4\x8dnih turboventilatorskih reaktivnih letalskih motorjev. Razvija jih podjetje \xd0\x9e\xd0\x90\xd0\x9e "\xd0\x90\xd0\xb2\xd0\xb8\xd0\xb0\xd0\xb4\xd0\xb2\xd0\xb8\xd0\xb3\xd0\xb0\xd1\x82\xd0\xb5\xd0\xbb\xd1\x8c", poganjal bo novo rusko dvomotorno letalo Irkut MS-21. Program PD-14 so objavili leta 2010, cena razvoja naj bi bila 35 milijard rubljev (US$ 1,1 milijard)_NEWLINE_Turbofan PD-14 naj bi kasneje raz\xc5\xa1irili z motorjem PD-18R, ki bi imel reduktor, podobno kot ameri\xc5\xa1ki PW1000G. Potisk PD-18R naj bi bil od 18000 kg do 20000 kg. Uporabljal bi se v te\xc5\xbekih potni\xc5\xa1kih in transportnih letalih, kot je Ilju\xc5\xa1in Il-96-300/400T. _NEWLINE_Nov motor naj bi imel za 10-15% manj\xc5\xa1o porabo kot CFM International CFM56 in primerljivo z njegovim naslednikom CFM International LEAP. Izvedba motorja bo dvogredna. PD-14 se bo uporabljal tudi na letalih Tupoljev Tu-204 Ilju\xc5\xa1in Il-76, in UAC/HAL Il-214 ve\xc4\x8dnamenskem letalu.'